CELEX: 62018TN0408
Language: lt
Date: 2018-07-03 00:00:00
Title: Byla T-408/18: 2018 m. liepos 3 d. pareikštas ieškinys byloje Aristoteleio Panepistimio Thessalonikis / Švietimo, garso ir vaizdo bei kultūros vykdomoji įstaiga (EACEA)

10.9.2018   
            
            
               LT
            
            
               Europos Sąjungos oficialusis leidinys
            
            
               C 319/18
            
         
      2018 m. liepos 3 d. pareikštas ieškinys byloje Aristoteleio Panepistimio Thessalonikis / Švietimo, garso ir vaizdo bei kultūros vykdomoji įstaiga (EACEA)
      (Byla T-408/18)
      (2018/C 319/22)
      Proceso kalba: graikų
      
         Šalys
      
      
         Ieškovė: Aristoteleio Panepistimio Thessalonikis (Salonikai, Graikija), atstovaujama advokato S. Paliou
      
         Atsakovė: Švietimo, garso ir vaizdo bei kultūros vykdomoji įstaiga (EACEA)
      
         Reikalavimai
      
      Ieškovė Bendrojo Teismo prašo:
      
                  —
               
               
                  pripažinti, kad atsakovės prašymas, nurodytas 2018 m. balandžio 16 d. debeto avizoje Nr. 3241804913, kad ieškovė grąžintų dalį pagalbos, gautos už ENHSA (European Network of Heads of Schools of Architecture) veiklą, nepagrįstas dėl 77 169,78 EUR ir kad ši suma yra tinkamos finansuoti išlaidos;
               
            
                  —
               
               
                  pripažinti, kad atsakovės prašymas, nurodytas 2018 m. balandžio 9 d. debeto avizoje Nr. 3241804682, kad ieškovė grąžintų dalį pagalbos, gautos už ARCHI-MUNDUS veiklą, t. y. 28 976,83 EUR, nepagrįstas ir kad ši suma yra tinkamos finansuoti išlaidos;
               
            
                  —
               
               
                  nurodyti atsakovei grąžinti minėtas sumas ir teisės aktuose nustatytas palūkanas ir
               
            
                  —
               
               
                  priteisti iš Švietimo, garso ir vaizdo bei kultūros vykdomosios įstaigos ieškovės patirtas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Šiuo ieškiniu Aristoteleio Panepistimio Thessalonikis ginčija EACEA prašymą, pateiktą 2018 m. balandžio 16 d. debeto avizoje Nr. 3241804913, dėl 84 955,12 EUR sumos už ENHSA veiklą. Be to, Aristoteleio Panepistimio Thessalonikis ginčija EACEA prašymą, pateiktą 2018 m. balandžio 9 d. debeto avizoje Nr. 3241804682 dėl ARCHI-MUNDUS veiklos.
      Šie prašymai pateikti po ieškovės patalpose EACEA atliktų patikrinimų vietoje, per kuriuos EACEA kėlė klausimą dėl išlaidų, kurias sudaro fiksuoto dydžio išmokos, skirtos vykusioms konferencijoms, susijusioms su ENHSA ir ARCHI-MUNDUS veikla, veiksmingumo.
      Šiomis aplinkybėmis ieškovė Europos Sąjungos Bendrojo Teismo prašo pripažinti, kad su abiem veiklomis susijusios graikų kalbos nemokantiems konferencijų dalyviams skirtos fiksuoto dydžio išmokos (per diem) yra tinkamos finansuoti išlaidos.
      
         Aristoteleio Panepistimio Thessalonikis teigia, kad EACEA ginčijamos išlaidos yra tinkamos finansuoti, o tai patvirtina per patikrinimus vietoje ir po jų vykusiame susirašinėjime ieškovės EACEA pateikta medžiaga.